《迎晖阁》
宋代·李之仪

霜风吹我衣，日短归路长。放怀即可家，何适非吾乡。

稍闻东南隅，胜致寓一方。超然世外人，鸡黍随低昂。

檐甍辟无际，户牖延初光。孰云日月久，但知岁时康。

每逢会心处，万境不得藏。何当驾修轮，飞云共回翔。

淋漓非所期，远目聊徜徉。庶几蟹眼白，打出鹅儿黄。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。